CELEX: 62019TN0297
Language: lt
Date: 2019-05-06 00:00:00
Title: Byla T-297/19: 2019 m. gegužės 6 d. pareikštas ieškinys byloje Dragomir/Komisija

12.8.2019   
            
            
               LT
            
            
               Europos Sąjungos oficialusis leidinys
            
            
               C 270/31
            
         
      2019 m. gegužės 6 d. pareikštas ieškinys byloje Dragomir/Komisija
      (Byla T-297/19)
      (2019/C 270/33)
      Proceso kalba: rumunų
      
         Šalys
      
      
         Ieškovas: Daniel Dragomir (Bukareštas, Rumunija), atstovaujamas advokato R. Chiriță
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti, kad Europos Komisija neįvykdė įsipareigojimo užtikrinti, kad Rumunija laikytųsi 1995 m. spalio 24 d. Europos Parlamento ir Tarybos direktyvoje 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo, nustatytų reikalavimų,
               
            
                  —
               
               
                  pripažinti, kad Europos Komisija neįvykdė įsipareigojimo užtikrinti, kad Rumunija laikytųsi 2016 m. balandžio 27 d. Europos Parlamento ir Tarybos direktyvoje (ES) 2016/680 dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo, ir kuria panaikinamas Tarybos pamatinis sprendimas 2008/977/TVR, nustatytų reikalavimų,
               
            
                  —
               
               
                  pripažinti, kad Europos Komisija neįvykdė įsipareigojimo užtikrinti, kad Rumunija laikytųsi 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), nustatytų reikalavimų,
               
            
                  —
               
               
                  pripažinti, kad Europos Komisija neįvykdė įsipareigojimo užtikrinti, kad Rumunija laikytųsi teisinės valstybės ir teismų nepriklausomumo principų bei užtikrintų pagrindines žmogaus teisės savo kompetencijos ribose,
               
            
                  —
               
               
                  priteisti iš Komisijos 2 EUR moralinę žalą,
               
            
                  —
               
               
                  įpareigoti atsakovę ateityje nebedaryti šių pažeidimų.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisija nevykdė įsipareigojimų, susijusių su teismų nepriklausomumu, išplaukiančių iš sprendimo, nustatančio bendradarbiavimo su Rumunija ir jos pažangos siekiant orientacinių tikslų teismų reformos ir kovos su korupcija srityse patikrinimo mechanizmą, Sutarčių ir Chartijos.
                  
                              —
                           
                           
                              Komisija sąmoningai nevykdė įsipareigojimų, susijusių su teisinės valstybės apsauga, Rumunijos teismų nepriklausomumu nuo Serviciul Român de Informații (Rumunijos žvalgybos tarnyba) ir ieškovo teise į teisingą bylos nagrinėjimą.
                           
                        
            
                  2.
               
               
                  Antrasis ieškinio pagrindas grindžiamas tuo, kad Komisija nevykdė įsipareigojimų, susijusių su asmens duomenų apsauga.
                  
                              —
                           
                           
                              Komisija arba visai neatliko, arba tik formaliai atliko savo pareigą tikrinti, išplaukiančią iš Sąjungos direktyvų ir reglamentų, susijusių su asmens duomenų pasauga.